KUNINGRIIGI TUUL
Tere tulemast taas saatesarja Kuningriigi tuul.
Iisrael saab tänavu kevadel 70-aastaseks.
Tänases saates kuuleme ühe juudi teekonnast tagasi koju.
Arieli linnas, Samaarias, elav Genady Michaely on messiaanlik juut,
kes juhib Iisraelis Ohel Avrahami nimelist tööd uimastisõltlastega.
Tema teekond sellesse punkti
on olnud siiski kõike muud kui iseenesestmõistetav.
Nõukogude ajal Venemaal sündinud ja Ukrainas kasvanud Genady
ei teadnud algul isegi, et ta juut on.
Kasvasin assimileerunud peres.
Ma ei teadnud, et olen juut.
Kuid mind hüüti juudiks. Ma ei teadnud, miks.
Umbes 12-14-aastaselt leidsin mingeid dokumente,
mis ütlesid, et olen juut.
See ei rõõmustanud mind siis,
sest toona polnud populaarne juut olla.
Juudid ei meeldinud inimestele. Neid süüdistati ja muud sellist.
Peagi pärast seda liikus Genady elu halvas suunas.
Alates 15. eluaastast
hakkasin uimasteid tarvitama ja halvasti käituma.
Pärast armeed kohtasin oma naist,
kes on venelanna, kuid on alati juudi rahvast armastanud.
Tema aitas mul uimasteist vabaneda
ja loobuda nende tarbimisest.
Ta pani mind valiku ette: "Kas mina või uimastid."
Armastasin teda.
Nii et valisin tema.
Samal ajal oli NSVL kokku varisemas
ja nii lootis ka Genady koos perega maalt lahkuda.
Keset seda kõike juhtis Jumal Genady ellu uskliku töökaaslase.
Täpselt samal ajal, kui otsisin infot emigreerumise kohta,
kohtusin ühe mehega.
Üks juudi naine palus mul üht meest aidata.
Tal polnud sissetulekut ja tal oli raske hakkama saada.
Töötasin toona vitraažikunstnikuna.
Tegin värvilisi klaasmosaiike.
Võtsin mehe oma õpipoisiks. Õpetasin teda vitraaže tegema.
Meil oli mõningaid tellimusi.
Töö ajal hakkas ta mulle Jeesusest rääkima.
Endises NSVL-is arvasime,
et Jeesus ja Jumal on muinasjutt,
mingi legend.
Meile oli ajupesu tehtud.
Olime täielikud ateistid.
Kui kuulsin Jeesusest, mõistsin, et Ta oli reaalne isik,
kes elas reaalses paigas, siin Iisraelis, mitte lihtsalt kuskil.
Tollal polnud mul Iisraeliga mingeid kontakte.
Kui seda kuulsin, mõistsin äkitselt, et muud valikut pole.
Jumal on olemas ja Ta armastab mind.
Ta tahab anda mulle loa Taevasse pääseda.
Minust sai kohe usklik.
Palvetasin kõndides. Rääkisin oma Isaga.
Oma Taevaisaga. Olin hämmingus.
Emigreerumine ei läinud siiski Genady plaanide kohaselt.
Sain usklikuks 1989. a.
Püüdsime NSVL-ist ära kolida.
Kõik varises kokku.
Nagu teate, tollal mõjutas kõike perestroika.
Kommunistliku režiimi kokkuvarisemise järel hävines kõik.
Kõik tahtsid emigreeruda.
Oleksin tahtnud USAsse kolida.
Koguduses, millega olin ühinenud,
kolisid paljud USAsse. See oli mu unistus.
Taotlesin seda viis aastat.
Mul oli maade nimekiri, kuhu kolida tahtsin,
aga see ei õnnestunud.
Lõpuks pärast viit-kuuut aastat,
ütles mu naine, kes kogu see aeg vaikinud oli,
et on üks maa, kuhu tema tahaks kolida ja see on Iisrael.
Ta ütles, et armastab juudi rahvast.
Et minu Jumal on tema Jumal
ja minu rahvas on tema rahvas, nii nagu Ruti raamatus öeldakse.
Genady võttis naise ettepanekut Iisraeli kolimise kohta tõsiselt,
sest oli naasnud äsja külaskäigult Soome.
Käisime Soomes vendade juures,
väikeses külas Jyväskylä lähedal.
Sain seal šoki,
sest nad rääkisid kogu aeg Iisraelist.
See käivitas minus mingi protsessi,
nii et minagi hakkasin Iisraelist mõtlema.
Mul on siiani meeles, kuidas te Jumalat kiidate. Nii armas kõla!
Kiitos, Jumala! Kiitus, Jumal! Mulle meeldib, kuidas see kõlab.
See on minu jaoks väga eriline.
See oli 1994. a.
Aasta enne meie Iisraeli kolimist.
Tegelikult pärast Soomest naasmist ütles mu naine,
et sinu rahvas on minu rahvas ja sinu Jumal on minu Jumal
ning tahan ainult Iisraelis olla.
Soomes vendadelt ja õdedelt kuuldud asjad
ühinesid mu naise sõnadega.
Sai selgeks, et pean siia tulema.
Jumal näitas seejärel, et Ta oli ise Genadyle ukse Iisraeli avanud.
Võtsin dokumendid ja läksin Kiievisse, Ukraina pealinna.
Seal oli suursaatkond. Ainus koht, kust viisat sai.
Kui sinna läksin, tegi Jumal ime.
Sain kohe viisa,
kuigi mu pere polnud kohal.
Nemad oleks ka pidanud saatkonnas kaasas olema, et viisat saada.
Läksin üksi oma paberitega ja sain viisa.
Mõne kuuga kogusime oma väikese varanduse kokku,
jätsime ülejäänud maha ja tulime Iisraeli. Oli 1995. a.
Genady asus perega esmalt Petah Tikvasse,
mis asub Tel Avivist idas.
Jumal pidi siiski veel kinnitama,
et Genady peab püsivalt Iisraeli jääma.
Kui Iisraeli saabusime, rajasime siin koguduse.
Aga mul oli ikka veel mõte,
et tahan siit kuhugi edasi minna.
Seejärel, mõni aasta pärast koguduses olemist
ja seal teenimist,
läksime teiste kogudustega piknikule.
Neil olid kitarrid kaasas ja nad ülistasid heebrea keeles.
Sain äkitselt šoki.
Olin seda varemgi kuulnud,
kuid seekord Jumal sekkus
ja pani midagi mu südamesse.
Ta muutis mind ühe hetkega täiesti.
Hülgasin kohe kõik kolimisplaanid.
Täitusin armastusega Iisraeli ja oma rahva vastu
ning eriti heebrea keele suhtes.
Sellest sai mulle jumalik keel. See polnud enam võõras keel.
Sellest peale olen olnud tõeliselt rõõmus,
et Jumal pani mind omal ajal oma kohta.
Ta tahab mind siia.
Jumal näitas mulle, et see on minu maa.
See on minu koht, kus teenida, elada ja oma rahvaga olla.
Genady hakkas Jumala ees otsima,
mis on tema koht oma rahva juures.
Mõne aja pärast,
2006. aastal,
korraldasime koguduses jumalateenistusi.
Olin sel ajal diakon.
Ordineeritud diakon.
Mõne aja pärast palusin Jumalat:
"Kuhu iganes mind saata tahad, sinna ma lähen."
Kuid samas mõtlesin:
"Peaasi, et mitte narkomaanidega töötama."
Kuna olin varem narkomaan olnud, oli see minu jaoks endiselt valus.
Möödus arvatavasti mõni nädal või kuu,
kui mind soovitati teatud inimestele,
kes otsisid sobivaid kandidaate
uimastisõltlastega tehtavale tööle.
Kui mind soovitati, hakkasin küsima,
kas see võib minu jaoks olla.
Ma ei tahtnud seda,
sest mul oli ikka veel haavu seoses uimastitega.
Ja toonane pastor küsis:
"Kuidas saad teada Jumala tahte, kui sa sinna ei lähe?"
Ka tööintervjuu ise oli ime.
Ma ei teadnud toona,
kuid intervjuu läbiviijad
ei tahtnud mind isegi kutsuda,
sest olid juba küsitlenud kaht inimest ja arvasid, et aitab,
ja nad ei leia seekord sobivat isikut.
Genady tundus neile siiski kohe sobiva mehena,
kes võiks juhtida ühenduse algavat uimastisõltlaste tööd Iisraelis.
Kuid võttis aega, enne kui otsus Genadyni jõudis.
Möödus ilmselt kuid.
Mulle meenus äkitselt intervjuu ja ütlesin: "Sellest on möödas kuid.
Nad ilmselt leidsid sobiva mehe."
Tänasin Issandat selle eest, et leidus sobiv inimene.
Kui siis palvetasin, helises telefon.
Helistaja oli
ühenduse juhatuse esimees.
Ta ütles, et mind on valitud. See oli mulle suur šokk.
Mul oli varem mitmeid kõhklusi. Ütlesin Jumalale:
"Kui tahad mind sellele tööle, eemalda kõik barjäärid.
Siis tean kindlalt, et Sina kutsud mind."
See oli hirmuäratav hetk.
Mõistsin, et Jumal valis mind sellele tööle ja läkitab mind.
Jumal valmistas ka Genady südame selleks tööks, milleks oli ta kutsunud.
Läksin peaaegu kuueks kuuks USAsse väljaõppele.
Külastasin mitmeid võõrutuskliinikuid ja rehabilitatsioonikeskusi.
Elasin seal ise
koos programmis osalejatega.
Jumal hakkas mulle näitama neis olevat ilu.
Jumal armastab meid kõiki,
sõltumata sellest, kes oleme.
Me ise peame end vahel kõrgemaks või madalamaks,
kuid Jumalale oleme lapsed. Jumal näitas mulle seda ilu.
Meid on loodud Tema näo järele ja oleme Tema lapsed.
On vaid üks, kes tahab, et põrgusse läheksime. Saatan.
Tema vihkab Jumalat ja meid, sest oleme Jumala looming.
Genady on juhtinud täna Ashdodis tegutsevat uimastitöö keskust
juba üle kümne aasta.
Rajasime keskuse 2007. a.
Nüüd on meil meeste varjupaik. Seal ollakse üks aasta.
Mehed elavad kohapeal.
Neile võimaldatakse koolitust ja nõustamist.
Lisaks kainekssaamisele,
tahame neist ka jüngreid teha.
Vabanemisprotsessi algusest peale juhatatakse inimesed Jumala juurde.
Räägime kohe algul Jumalast. Ainult Jumal võib vabastada patust
ja anda parema elu.
Palvetame kohe nendega, kes programmis osalema tulevad.
Palvetame nende eest ja nad võivad ka ise palvetada.
99 % programmis osalejaist saavad usklikeks.
Pärast aastast taastumisprogrammi langevad paljud siiski tagasi.
Vahel olen kogenud
mitte tingimata masendust, aga tuska,
sest paljud hakkavad uuesti uimasteid kasutama.
Aga olen mõistnud, et edu ei kuulu meile, vaid Jumalale.
Tema üksi suudab päästa.
Me võime omalt poolt aidata ja teenida,
kuid Tema üksi päästab.
Ja Jumal on olnud ustav.
Varsti hakkasin saama tervitusi erinevatest Iisraeli paikadest.
Nad olid leidnud pääste erinevatest kohtadest.
Nad saatsid mulle tervisi,
et neil on kõik hästi ja nad teenivad Jumalat.
Oleme täheldanud, et Jesaja sõnad
Jumala sõna kohta, mis tuleb siia,
ei lähe kunagi tühja.
See teeb oma töö, milleks see läkitati.
Olen leidnud, et on tähtis, et kõik, kes programmis osalevad,
kuuleksid Jumala Sõna, sest Jumal puudutab selle kaudu.
Genadyl on jäänud head sidemed soomlastega
ja nood osalevad ka uimastitöö toetamises.
Soomlastel on mu südames väga eriline koht.
Soomlastel on praegugi ühendus,
mis aitab koguda vahendeid rehabilitatsioonikeskuse tegevuseks.
Meil on sidemed ühendusega Lev HaTsafon,
mida juhivad soomlased.
See tegi meile suure annetuse,
nii et saime oma ruumid osta.
Sest lisaks meestele tahame ka naisi aidata.
Genady kolis koos perega 2003. a Petah Tikvast Samaariasse.
Nad olid ostnud Arieli linnas korteri juba paar aastat varem,
sest toona olid korterid siin soodsad.
Kui siia kolisime, mõistsin äkitselt,
et elan ju Piibli südames.
Kui hommikul Piiblit loen,
ja eriti kui hommikuti palvetan,
istun tavaliselt rõdul.
Mu selja taga on Gerasimi mägi, mis on õnnistuse mägi,
ja Eebal ehk needuste mägi.
Aabraham tuli siia.
Joosepi luud toodi siia. Tema haud on siin.
Siit läänes on Joosua haud,
otse meie linna sissepääsul.
Siin lähedal on Peetel ja Siilo.
Loen Piiblit ja märkan,
et elan keset Piibli sündmuspaiku.
See on võimas.
Jeesus käis ka siin. Hämmastav!
Tänan Issandat,
et Ta mu siia elama tõi, ilma et ma ise mõelnudki oleksin.
2018. a kevadel
veedeti Genady kodulinnas kolmekordset peoaastat.
70. aasta eest sündis Iisraeli riik,
50 aasta eest tuli Samaaria Iisraeli võimu alla,
ja Arieli linn sai 40-aastaseks.
Iisraeli 70. sünnipäeva
tähistati Iisraelis juudi kalendri järgi juba 19. aprillil.
Arieli linn tähistas samal ajal võimsalt linna rajamise 40. aastapäeva.
Armastan Arieli.
Mu süda tuksub Arielile.
Siin elab palju vene keelt kõnelevaid inimesi,
ja neid, kes armastavad Iisraeli.
Meil on kodukogudus, kuid tahame kasvada.
See on meie südameis.
Plaanis on avada Arielis ka uus uimastitöökeskus.
Kui Jumal andis 50 aasta eest Juuda ja Samaaria Iisraeli valdusse,
siis Iisrael ei tahtnud neid ja on püüdnud neist vabaneda.
Kui suvel möödus 50 aastat,
muutus Iisraelis radikaalselt atmosfäär.
Nüüd räägitakse peamiselt vaid sellest, kuidas oleks targim
Juudat ja Samaariat ametlikult Iisraeliga ühendada.
Ka 50 aasta eest sündinud messiaanlik liikumine
on ärkamas arusaamisele, et Juuda ja Samaaria on Iisraeli osa.
Juba 15 aastat Arielis elanud Genady Michaeli
on selles vallas teerajaja.
Minu meelest on see tähtis koht - Samaaria ja see siin.
Siit algas kõik.
Siin alustasid kunagi Aabraham, Jaakob
ja Egiptusest naasnud Iisraeli rahvas.
Samaaria on siiski eriline koht ka Uues Testamendis.
Sellest saab taas evangeeliumikuulutamise keskus.
Kas mäletate Jeesuse käsku:
Minge Jeruusalemmast Samaariasse ja maailma äärteni.
See on seega teine peatuspaik. Esimene on Jeruusalemm.
Ja seejärel tuleb Samaaria, kus hetkel asume.
Ja siit maailma äärteni.
Oleme samas kohas, kui toona alguses.
Genady ajal on Iisraelis toimunud juba suur muutus Jeesuse suhtes.
Kui siia tulime, oli usklikke vähe, tuhat ehk.
Praeguse statistika järgi
on Iisraelis 150 kogudust.
Usklikke on 25 000.
Mäletan, et armees polnud ühtki usklikku.
Nüüd on neid palju. Noori tuleb Issanda juurde.
Räägin praegu kohalikest, põlisjuutidest.
Neil on suur mõju.
Tunnen mõningaid, kes teenisid armees.
Neile anti võimalus rääkida avalikult
teistele sõduritele Jeesusest.
See oli vägev.
Ja Iisraelis tekib juurde üha rohkem gruppe ja kogudusi.
Ma ei ütle, et see on kerge, kuid näen liikumist.
70 aasta eest taassündinud Iisrael on Jumala ime
ja Genady loodab,
et kristlased maailmas mõistavad juudi rahva tähendust.
Minu südameigatsuseks on, et kristlastest vennad mõistaksid,
kui tähtis on armastada Iisraeli ja juudi rahvast.
Messias tuli nende kaudu,
ja Ta tuleb ka teist korda nende kaudu.
Ta tuleb alles siis, kui Iisraeli rahvas hüüab:
"Õnnistatud olgu, kes tuleb Issanda nimel!"
Ta tuli siis juudi rahva kaudu.
Kui juudi rahvast pole, Messiat ei tule.
Ja mu südames on igatsus, et kristlased mõistaksid selle tähtsust.
Palvetame lõpetuseks.
Aitäh Isa, et oled tagastanud oma rahvale maa,
mille oled sellele tõotanud.
Aitäh selle eest, kuidas juhid oma rahva tagasi koju.
Lase meil rõõmustada selle üle,
mida teed oma rahva Iisraeliga ja nende kaudu siin maailmas.
Sinu Poja Jeesuse nimel. Aamen.
Kuningriigi tuule saadete tootmist saab ka rahaliselt toetada.
Võid helistada TV7 Eesti kanali annetustelefonil:
900 1777 (kõne hind 7 euri),
teha ülekande ekraanil nähtavatele või Taevas TV7 arvelduskontodele
Swedbank EE052200221048388411
SEB EE441010220109461019
Saaja: Taevas TV7 Lisainfo: www.tv7.ee
Tõlge: Monika Jaaguri